जैप-4 ने दी पुलिस कर्मियों को विदाई
बोकारो | सेक्टर12 स्थित झारखंड सशस्त्र पुलिस-4 राज्य औद्योगिक सुरक्षा बल द्वारा वाहिनी परिसर में समारोह आयोजित कर गब्रियल होरो निकोलस तिग्गा केशरी प्रसाद सिंह को विदाई दी। तीनों पुलिसकर्मियों का कार्यकाल 28 फरवरी को समाप्त हो चुका था। गुरुवार को विदाई समारोह आयोजित कर समादेष्टा नौशाद आलम के नेतृत्व में उन्हें सम्मान दिया। सेवानिवृत हुए पुलिस पदाधिकारियों को माला पहनाकर शॉल, छाता एवं सूटकेस देकर सम्मानित किया। समादेष्टा ने कहा कि सेवानिवृति के पश्चात जो भी सुविधा है उसे अविलंब दिया जाएगा एवं भविष्य में किसी प्रकार का कोई दिक्कत हो तो इसकी सूचना देने पर निराकरण किया जाएगा।
hin_Deva hin_Deva